|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 03.02.2025** |  |  |
|  |  |  |

**Πάνω από 55 επιχειρήσεις με περισσότερες από 1.200 θέσεις εργασίας στην 38η «Ημέρα Καριέρας» της ΔΥΠΑ την Παρασκευή στον Βόλο**

Ξεπέρασαν τις 55 οι επιχειρήσεις που θα συμμετάσχουν στην 38η «Ημέρα Καριέρας», που διοργανώνει η Δημόσια Υπηρεσία Απασχόλησης (ΔΥΠΑ) στον Βόλο, την Παρασκευή 7 Φεβρουαρίου, στο ξενοδοχείο Domotel Xenia Volos (Πλαστήρα 1, 382 22 Βόλος), από τις 10:00 έως τις 18:00.

Η εκδήλωση θα δώσει τη δυνατότητα στους πολίτες της πόλης και της ευρύτερης περιοχής να συνομιλήσουν απευθείας με στελέχη επιχειρήσεων που αναζητούν προσωπικό για περισσότερες από 1.200 εργασίας.

Η συμμετοχή είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-volos-2025>

Οι κλάδοι οικονομικής δραστηριότητας των επιχειρήσεων που συμμετέχουν αφορούν ενδεικτικά: βιομηχανίες (τροφίμων, γάλακτος, σιδήρου, τσιμέντων, μεταλλικών κατασκευών, κ.ά.), χονδρικό και λιανικό εμπόριο (τροφίμων, οικιακών ειδών, ενέργειας, κ.ά.), κατασκευές και τεχνικά έργα, πληροφορική, τηλεπικοινωνίες, επίγεια εξυπηρέτηση αεροσκαφών, ανανεώσιμες πηγές ενέργειας, μεταφορές, τουρισμό, εστίαση, παροχή υπηρεσιών (συμβουλευτικών, ιατρικών, υγείας, κτηματομεσιτικών, εκπαίδευσης).

Οι ειδικότητες που αναζητούν οι επιχειρήσεις είναι ενδεικτικά: ηλεκτρολόγοι μηχανικοί, μηχανολόγοι μηχανικοί, ηλεκτρονικοί μηχανικοί αυτοματισμών, χημικοί μηχανικοί, πολιτικοί μηχανικοί, τεχνολόγοι τροφίμων, χειριστές μηχανημάτων, μηχανικοί σχεδιασμού και παραγωγής, χειριστές κέντρων ελέγχου, στελέχη ελέγχου ποιότητας, τεχνικοί όλων των ειδικοτήτων, σύμβουλοι πωλήσεων, οδηγοί, ταμίες. Επίσης, ειδικότητες σε όλο το φάσμα του τουρισμού, νοσηλευτές, ακτινολόγοι, μαίες, αισθητικοί, γραφίστες, διακοσμητές, λογιστές, διοικητικοί υπάλληλοι, στελέχη marketing και ειδικότητες που αφορούν την κοινωνία της πληροφορίας (web & software developers & engineers, IT database administrators, μηχανικοί Η/Υ)κ.ά.

Όλες οι επιχειρήσεις και οι θέσεις εργασίας που αναζητούν βρίσκονται αναρτημένες στον ιστότοπο της ΔΥΠΑ, στην ηλεκτρονική διεύθυνση:

<https://www.dypa.gov.gr/38i-hmera-karieras-dypa-volos-paraskevi-7-fevroyarioy-2025?tab=eidikotites-kai-epikheiriseis&tab2=&tab3>=

Όλες οι πληροφορίες σχετικά με τις δράσεις της ΔΥΠΑ βρίσκονται στον ιστότοπο: [www.dypa.gov.gr](http://www.dypa.gov.gr) και για τη ΜΕΜΜΕ στη διεύθυνση: [www.dypa.gov.gr/memme](http://www.dypa.gov.gr/memme)